Dit is tyd | Netwerk24
Deur Anmi Honiball
Hoewel verkeersopeenhopings verwag word, is veiligheidsmaatreëls getref. Motoriste word gemaan om die N1 te vermy. Parkeerplek word toegeken volgens die roete wat jy ry. Gratis parkeerplek kan op die Itickets-webwerf bespreek word.
Dit is tyd. Tyd vir Suid-Afrikaners om saam te staan en hul stem in smeekgebed aan God te offer.Só meen die evangelis Angus Buchan en sy span organiseerders wat die It’s Time-biddag ’n werklikheid maak.Mense van oor die land heen word genooi om Saterdag (22/04) dié dag van gebed en aanbidding op die plaas Wilde Als buite Bloemfontein by te woon.“Die biddag is vir die hele Suid-Afrikaanse volk – alle geslagte, rasse en denominasies wat hulle oor die venyn, haat, geweld, moord en korrupsie in die land bekommer,” het Buchan luidens ’n verklaring gesê.“Die tyd het nou aangebreek om op te hou om net daaroor te praat. Ons verklaar oorlog teen disrespek vir menslike lewe en liefdeloosheid. Die streep word op 22 April in die sand getrek.”Voorbereidings word getref om nagenoeg 1 miljoen mense op die plaas te ontvang.Die Kairos-gemeente in Bloemfontein het vir die geleentheid tien busse, wat elk 80 mense vervoer, bespreek. “En al die busse is vol,” sê Suretha Odendaal, sekretaresse van die kerk.Hoewel baie van die lidmate die busse gaan vul, is dié vervoer ook vir mense van Heidedal en Bloem Shelter.Sy meen hoewel parkeerplek op dié dag ’n kopseer kan wees, dit die moeite werd is. “Dié is ’n dag wat die Here gaan beweeg. Ons kan maar ons gemak vir een dag opoffer.”Staanplekke vir tente en woonwaens sal beskikbaar wees vir mense wat reeds die vorige dag opdaag.Volgens die organiseerders word ’n magdom verkeer verwag, maar veiligheidsmaatreëls is getref.Motoriste word aangemoedig om die N1 te vermy, aangesien dié pad vir busse en noodvoertuie aangewys is. Sowat 300 000 voertuie word verwag.Die geleentheid begin om 12:00. Almal wat dit bywoon, moet hul eie kos en water voorsien.Gratis parkeerkaartjies is op die Itickets-webwerf beskikbaar.Volgens die It’s Time-biddag se ­organiseerders moet mense hulleself voorberei vir die dag deur die volgende na die geleentheid te bring:hoed en sonbrandroombaadjiegemaklike skoenegenoeg kos en water vir ongeveer 12 uurstoel of komberssambreelchroniese medisyneflits met nuwe batteryenoodhulptassiebybelplastieksak vir jou rommeltoiletpapierGeen drank, glasbottels of vleisbraaivure word toegelaat nie.